बॉलीवुड एक्टर सुशांत सिंह राजपूत (Sushant Singh Rajput) के निधन के बाद पूरा बॉलीवुड शोक में डूबा हुआ है। कुछ समय पहले ही सुशांत सिंह राजपूत के परिवार ने इस बॉलीवुड स्टार की याद में प्रेयर मीट का आयोजन किया था। पटना में रखी गई इस प्रेयर मीट में सुशांत सिंह राजपूत के कई शुभचिंतक पहुंचे थे। इसके अलावा फिल्मी जगत के कई सितारे सुशांत सिंह राजपूत को श्रद्धांजलि देते नजर आए। इस दौरान भोजपुरी सुपरस्टार अक्षरा सिंह (Akshara Singh) भी सुशांत सिंह राजपूत के घर पर उनके परिवार से मिलने पहुंची थीं।
पिता से मुलाकात करते अक्षरा सिंह ने सुशांत सिंह राजपूत की मौत पर गहरा शोक जाहिर किया है। अक्षरा सिंह ने सुशांत सिंह राजपूत के परिवार के साथ काफी समय बिताया और लंबी बातचीत की। सुशांत सिंह राजपूत के बारे में बात करते हुए अक्षरा सिंह ने कहा कि, 'सुशांत सिंह एक जिंदादिल एक्टर थे जिन्होंने बिना किसी सपोर्ट के बॉलीवुड में अपनी पहचान बनाई थी। हमने एक बड़े सुपरस्टार और एक अच्छे इंसान को खो दिया है। सुशांत सिंह राजपूत की मौत की खबर ने इंडस्ट्री के हर सितारे को रुला दिया है।'
सोशल मीडिया पर अक्षरा सिंह के तस्वीरें काफी पसंद की जा रही हैं। इन तस्वीरों में अक्षरा सिंह बॉलीवुड एक्टर सुशांत सिंह राजपूत को श्रद्धांजलि देती नजर आ रही हैं। वहीं एक तस्वीर में अक्षरा सिंह सुशांत सिंह राजपूत के पिता से बात करती दिख रही हैं। अक्षरा सिंह से पहले भोजपुरी सुपरस्टार खेसारी लाल यादव भी सुशांत सिंह राजपूत के परिवार से मिलने पहुंचे थे।
देखें अक्षरा सिंह की तस्वीरें-
सुशांत सिंह राजपूत के घर पर बात करते हुए खेसारी लाल यादव ने बॉलीवुड में फैले नेपोटिज्म पर निशाना साधा था। खेसारी लाल यादव ने कहा था कि बॉलीवुड में नेपोटिज्म होना कोई नई बात नहीं है। बहुत पहले से ये प्रथा बॉलीवुड में चल रही है। सुशांत सिंह राजपूत के देहांत से पूरा देश सदमे में है। हमने एक ऐसा सितारा खो दिया है जिसपर यूपी बिहार के लोगों को बहुत गर्व था।
बॉलीवुड, हॉलीवुड, साउथ, भोजपुरी और टीवी जगत की ताजा खबरों के लिए यहां क्लिक करें...
बॉलीवुड लाइफ हिन्दी के फेसबुक पेज, ट्विटर पेज,
यूट्यूब पेज और इंस्टाग्राम अकाउंट से जुड़ने के लिए यहां क्लिक करें... ताजा गॉसिप के लिए हमें फेसबुक मैसेंजर पर फॉलो करें।